অস্ত্র ব্যবসায় প্রচুর লাভ। কিন্তু প্রচলিত এবং অপাঙ্ক্তেয় অস্ত্রের বাজার সীমিত হয়ে আসছে। তাছাড়া অনেক দেশ নিজেরাই অস্ত্র বানাচ্ছে। অস্ত্র ব্যবসায়ীরা গ-গোল বাঁধিয়ে দিয়ে কিছু কিছু অপ্রচলিত অপাঙ্ক্তেয় গাদা বন্দুক টাইপের অস্ত্র বেচাকেনা করে। তাতে তাদের মূলধন ফিরে এলেও বিলাসবহুল জীবনযাপনের অঢেল টাকা-পয়সা আসে না। যেমনÑ মধ্যপ্রাচ্যে গ-গোল বাঁধিয়ে দিয়ে অস্ত্র বেচাকেনা করছে। কোন পক্ষ চূড়ান্তভাবে ক্ষমতায় থাকবে সেটা বড় কথা নয়। কত অস্ত্র বিক্রি হলো সেটাই বড় কথা। কিন্তু মধ্যপ্রাচ্যের যুদ্ধ যুদ্ধ খেলা আর বেশি দিন চলবে না। দ্বিতীয় বড় সমস্যা হচ্ছে, যদি স্টার ওয়ার শুরু হয় তবে আগের দিনের ‘এটম বোমা’ অপাঙ্ক্তেয় হয়ে যাবে। পারমাণবিক বর্জ্য হয়ে যাবে ওইগুলো। তৃতীয় প্রজন্মের পারমাণবিক বোমা তৈরি হয়েছে। অনেকেই আশঙ্কা করছেন যে, চতুর্থ প্রজন্মের পারমাণবিক বোমাও তারা মজুদ করছে।